Þú ert að reyna að horfa inn um glugga á íbúð sem þú hefur aldrei komið inn í , en átt erfitt með að aðskilja það innra frá endurspegluninni af þínu umhverfi . Hugurinn reynir að setjast á stólinn í íbúðinni en þú getur ekki áttað þig á hvort á honum séu fjórir eða þrír fætur . Sjónvarpið er frekar nálægt stólnum , sérstaklega miðað við stærð þess . Úr jakkavasanum þínum heyrist kunnulegt hljóð og þú ferðast samstundis í næsta bæjarfélag þar sem þú býst við símtali frá manneskju sem býr þar . Hún er eflaust , mjög líklega , á þeim stað núna að reyna að staðsetja þig . Birtustigið á skjá símans er stillt fremur lágt svo þú sérð endurspeglunina af þér og húsinu fyrir aftan sem staðsetur hugsunina nokkrum mælieiningum fyrir ofan jörðina þar sem þú stendur . Tæknilega séð færðist huginn aldrei úr stað . Það var ekki fyrr en þú tókst eftir því að leiðbeinandi-forritið í símanum hafði leitt þig óþarflega langa leið í næsta bæjarfélag , að þú finnur fyrir aftengingu þíns ákveðna miðpunkts í samanburði við fjarlægðir og staðsetningar . Listaverkið er kannski nálægt og býður uppá gagnvirkni en sýningagesturinn fjarlægist og upplifir allt frá sínum huga , sem er kominn fjölda mælieininga í burtu frá sjálfu verkinu . Rýmið hefur áhrif á listaverkið og listaverkið hefur áhrif á gestinn . Gesturinn hugsar um eitthvað allt annað rými en listamaðurinn og enginn getur staðsett verkið .